Cavad Nurbəxş

Cavad Nurbəxş (,  ing. Javad Nurbakhsh); (10 dekabr 1926 — 10 oktyabr 2008) — 1953-cü ildən 2008-ci ilədək Nemətullahiyyə təriqətinin Qütbü və ya Piri, görkəmli sufi şairi və mütəfəkkiri, təsəvvüf barəsində 30-dan artıq kitabın müəllifi.

 Həyatı 

Cavad Nurbəxş 1926-cı ildə İranın Kirman şəhərində anadan olub. O, Tehran universitetinin tibb fakultəsini bitirərək, 1952-ci ildə həkimlik diplomu almış, 1962-ci ildə Parisin Sorbonna universitetinin aspiranturasına dəvət olunmuşdur. Sonradan o, Tehrana qayıdır və orada öz təhsilini psixiatriya üzrə bitirir. Doktor Cavad Nurbəxş 1977-ci ilədək Tehran universitetinin professoru olmuş və psixiatriya bölməsinə başçılıq etmişdir. 1978-ci ildə o İranı tərk edərək İngiltərəyə köçmüşdür.

Akademik fəaliyyətindən başqa, doktor Cavad Nurbəxş görkəmli sufi Ustadı, şair və mütəfəkkir olmuşdur. O, 16 yaşında Nemətullahi təriqətində müşərrəf olunmuş, 20 yaşında isə şeyx məqamına layiq görülmüşdür. 1953-cü ildə təriqətin piri Munis Əli Şah tərki-xirqə olduqdan sonra, doktor Cavad Nurbəxş  Nur Əli Şah II adı ilə Nemətullahi təriqətin piri olmuş və 10 oktyabr 2008-ci ilədək təriqətə rəhbərlik etmişdir. İngiltərəyə köçəndən sonra da, doktor Cavad Nurbəxş Həqiqət axtarışında olanları təriqətə cəlb eləməyə davam etmişdir. Onun ömrü ərzində Nemətullahi təriqəti Qərbdə ən tanınan təriqətlərdən biri olmuş, Amerikada, Avropada, Avstraliyada, Afrikada təriqətin çox sayda xanəgahları açılmışdır.

Doktor Cavad Nurbəxş 10 oktyabr 2008-ci il tarixində İngiltərədə, Oksfordda dünyasını dəyişib və Benberi şəhəri (Oksfordşir) yaxınlığında yerləşən malikanəsində dəfn olunmuşdur. Nemətullahi təriqətində doktor Cavad Nurbəxşin qütbü-varisi, onun böyük oğlu doktor Əlirza Nurbəxş (Rza Əli Şah) olmuşdur.

 Mübahisə 
Nurbakş bərabərlikdə israr etməsinə baxmayaraq, digər iranlı millətçilər və şovinistlərlə eyni mövqedə olmaqla, ərəblərə qarşı irqçiliyi və nifrətini müdafiə edir. Nurbəxşin müsahibə aldığı sufilər haqqında Əl-Cəzirə sənədli filminə görə, Nurbəxş və Ni'mətullah sufi ordeni ərəblərə (Nurbaxşın düşüncəsində bu gün də quldurluq, zorlama və öldürmə mədəniyyəti olan) nifrətlə doludur. və Ni'mətullah ordeni iranlıların İslamın mahiyyətini götürüb dəriləri ərəblərə verdiyini iddia edərkən əsl müsəlman deyildi. Nurbəxşin təsəvvüf forması, ehtimal ki, İslamdan əvvəlki iranlı kimliyini İslam libasında qoruyub saxlamağın bir yoludur. Nurbəxşin həmçinin İslamı açıq şəkildə pislədiyi iddia edilir ki, bu da Ni'mətullah ordeninin bir çox üzvünün getməsinə səbəb olur.

 İstinadlar 

http://portal.sufism.ru/index.php/nimatullahi/2009-11-06-23-05-47 

 Həmçinin bax 

Nemətullahiyyə

 Xarici keçidlər 

Kateqoriya:Kirmanda doğulanlar
Kateqoriya:Oksfordda vəfat edənlər
Kateqoriya:Təsəvvüf
Kateqoriya:İran şairləri
Kateqoriya:Fars şairlər
Kateqoriya:XX əsr şairləri